Αντώνιος Παπανικολάου

Ο πατέρας Αντώνιος Παπανικολάου (Χίος, 1971) είναι ιερέας της Εκκλησίας της Ελλάδος γνωστός για την ίδρυση και λειτουργία της Μη Κερδοσκοπικής Οργάνωσης «Κιβωτός του Κόσμου», για την οποία έχει βραβευτεί το 2018 από το Ευρωπαϊκό Κοινοβούλιο με το «Βραβείο του Ευρωπαίου Πολίτη».https://www.lifo.gr/now/greece/o-patir-antonios-gia-brabeio-toy-eyropaioy-politi-den-kano-tipota-parapano-apo-kathikonhttps://gr.euronews.com/2018/10/09/vraveia-eurwpaiou-politi-2018

Βιογραφικά στοιχεία
Γεννήθηκε στη Χίο το 1971 και μεγάλωσε στη Δραπετσώνα. Είναι παντρεμένος με την Σταματία Γεωργαντή και έχουν τρία παιδιά, από τα οποία δύο είναι υιοθετημένα. Έχει πέντε αδέλφια, ένας εκ των οποίων είναι επίσης κληρικός και ηγούμενος της Νέας Μονής της Χίου.https://www.protothema.gr/greece/article/951420/pateras-adonios-o-sughronos-noe-pou-katigoreitai-gia-ratsismo/ Ολοκλήρωσε θεολογικές και παιδαγωγικές σπουδές και υπηρέτησε ως εφημέριος στον Ιερό Ναό Αγίου Γεωργίου Ακαδημίας Πλάτωνος. Με κοινό ενδιαφέρον το μπάσκετ προσέγγισε παραβατικά παιδιά, προσφυγόπουλα και παιδιά από προβληματικές οικογένειες.Οι Αθηναίοι / Πατέρας Αντώνιος Παπανικολάου, lifo.gr, 19/02/2009

Η Κιβωτός του Κόσμου
Με τη βοήθεια εθελοντών, δημιούργησε στον Κολωνό τη Μη Κερδοσκοπική Οργάνωση «Κιβωτός του Κόσμου» το 1998, με στόχο να βγάλει όσα περισσότερα παιδιά μπορούσε από τη φτώχεια και την εγκατάλειψη και να τους προσφέρει τη δυνατότητα «να σταθούν στα πόδια τους».Ποιος είναι ο πατήρ Αντώνιος που εμπνεύστηκε την Κιβωτό του Κόσμου το 1998 και σήμερα καλείται να δώσει εξηγήσεις, dikaiologitika.gr, 18/11/2022 Το 2015, εν μέσω της προσφυγικής κρίσης, η «Κιβωτός» επεκτάθηκε στη Χίο για να φιλοξενήσει προσφυγόπουλα. Έκτοτε έχει βοηθήσει εκατοντάδες ορφανά ή εγκαταλελειμμένα παιδιά. Η συμπερίληψη των μεταναστών προκάλεσε αντιδράσεις από ακροδεξιούς ακτιβιστές και πολιτικούς.

Το 2015, η Κιβωτός επεκτάθηκε και στην Πωγωνιανή Ιωαννίνων, ενώ το 2017 δημιουργήθηκε γεωργικό σχολείο στο Διμήνι του Βόλου, που έλαβε το βραβείο GENE Global Education Award 2020/2021 της Ευρωπαϊκής Ένωσης.

Καταγγελίες για κακοποίηση παιδιών
Το Νοέμβριο του 2022, έπειτα από καταγγελίες για κακοποίηση παιδιών στην «Κιβωτό», οι αστυνομικές αρχές ξεκίνησαν έρευνες, ενώ με απόφαση της κυβέρνησης αντικαταστάθηκε η διοίκησή της.Κιβωτός του Κόσμου: Άμεση αντικατάσταση της διοίκησης - Οι ανακοινώσεις Οικονόμου, ethnos.gr, 21/11/2022 Ο Αρχιεπίσκοπος Ιερώνυμος διέταξε τη διενέργεια κανονικών ανακρίσεων σε βάρος του  Παπανικολάου, στον οποίο και επέβαλε απαγόρευση ιεροπραξιών μέχρι την εκδίκαση της υπόθεσης.Κιβωτός του Κόσμου: Σε ανάκριση ο πατέρας Αντώνιος με εντολή Ιερώνυμου, protothema.gr, 20/11/2022 Η Ιερά Σύνοδος εξήγησε ότι η «Κιβωτός» δεν υπάγεται στην Αρχιεπισκοπή. Ο εκπρόσωπος Τύπου της Αρχιεπισκοπής ανέφερε μάλιστα, όταν ο Αρχιεπίσκοπος επιχείρησε να βοηθήσει τον πατέρα Αντώνιο και την «Κιβωτό» με κάποιου είδους εποπτεία, ο τελευταίος αρνήθηκε.

Τον Δεκέμβριο κλήθηκε από δύο Εισαγγελείς ανηλίκων, με την ιδιότητα του υπόπτου για τη διάπραξη κακουργηματικής ασέλγειας σε βάρος δύο ανηλίκων φιλοξενούμενων στην «Κιβωτό του Κόσμου», καθώς και για το αδίκημα, σε βαθμό πλημμελήματος, της ηθικής αυτουργίας σε σωματικές βλάβες ανηλίκων.Κιβωτός του Κόσμου: Καλείται ως ύποπτος για ασέλγεια ο πατέρας Αντώνιος, in.gr, 23/12/2022

Βραβεύσεις και τιμητικές διακρίσεις
 2008: Βραβείο της Ακαδημίας Αθηνών και χρηματικό έπαθλο 5.000 ευρώ https://www.tovima.gr/2008/12/31/society/i-akadimia-brabeyse-tis-epistimes-kai-to-ithos/
 2018: Βραβείο του Ευρωπαίου Πολίτη» από το Ευρωπαϊκό Κοινοβούλιοhttps://www.europarl.europa.eu/greece/el/news-events/news/2018/october2018/october20181.html/
 2019: Επίτιμος διδάκτορας του Τμήματος Γεωπονίας Φυτικής Παραγωγής και Αγροτικού Περιβάλλοντος του Πανεπιστημίου Θεσσαλίας https://e-thessalia.gr/to-panepistimio-thessalias-timise-ton-p-antonio-anagoreytike-epitimos-didaktoras/
 2019: Τιμητική διάκριση από τη Θεολογική Σχολή του ΑΠΘ https://www.alithia.gr/koinonia/alli-mia-vraveysi-kai-timi-gia-ton-pat-antonio-papanikolaoy-tis-kivotoy
 2019: Βραβείο Επίδειξης Θάρρους στην Ηγεσία Mary Chirwa», (Mary Chirwa Award for Courageous Leadership)https://magnesianews.gr/slider/to-proto-vraveio-epideixis-tharroys-stin-igesia-mary-chirwa-apespase-o-p-antonios-tis-kivotoy.htmlhttps://www.nudgeglobalimpactchallenge.com/pressreleasemarychirwa2019
 2021: Βραβείο GENE Global Education Award 2020/2021 της Ευρωπαϊκής Ένωσηςhttps://www.kathimerini.gr/society/561373285/valsamo-psychis-apo-gi-kai-zontana/
 2021: Χρυσός Σταυρός του Τάγματος του Φοίνικος από την Προεδρία της Δημοκρατίας https://www.presidency.gr/parasimoforiseis-ellinon-politon/ (Η βράβευση αναγγέλθηκε αλλά δεν έγινε η τελετη).https://www.anoixtoparathyro.gr/διασυρμός-σακελλαροπούλου-ανήγγειλ/

Παραπομπές


Κατηγορία:Έλληνες κληρικοί
Κατηγορία:Έλληνες εγκληματίες